په امریکا کې د وینې څخه د کېنسر مرض د مالومولو ازموینې کیږي
د وینې څخه د کېنسر معلومولو ته د "کېنسر سیک ټېسټ" نوم ورکړی شوی دی. دا به په بچه دانۍ، معدې، وینې، پړپوس او د سینې کېنسر معلومولو لپاره هم کارول کیږي
واشنگټن — د امریکا میري لینډ ریاست د بالټي مور ښار په جانز هاپکنز کیمل کېنسر سنټر کې د کېنسر تحقیق کونکي د وینې په داسې تجربو بوخت دي چې په نتیجه کې به یې د وینې څخه د اته قسمه کېنسر مرض مالومیدی شي. ماهرین وايي دغه ټېسټ به ډیر زر د عادي طبي معاېنې د برخې په توگه استعمالیدل شروع شي. د دی تېسټ سره به ډاکټران په لومړي سټیج یا مرحله کې د کېنسر د عامو علامتونو نه وړاندې ددغه مرض د معلومولو صلاحیت ولري. د جانز هاپکنز کېنسر سنټر دغه تحقیق کې برخه اخستونکی یو مشر ډاکټر نکولېس پاپاډوپولس وايي" د وینی د ټېسټ په اړه دا یوه عجبه خبره ده چې دا د رسولۍ مختلف قسمونو معلوموي. دی ټېسټ پحقله بله عجبه خبره دا ده چې د کېنسر تشخیص کولو سره سره به د کېنسر ځای (د بدن برخه) به هم معلوموي." د وینې څخه د کېنسر معلومولو ته د "کېنسر سیک ټېسټ" نوم ورکړی شوی دی. دا به په بچه دانۍ، معدې، وینې، پړپوس او د سینې کېنسر معلومولو لپاره هم کارول کیږي. د جان هاپکنز کېنسر سنټر ترمخه په امریکا کې د کېنسر له وجې کیدونکي مرګونو کې ٦٠ فیصده هم د دغه قسمونو له وجې کیږي. په برتانیه کې د نړۍ ٣ لاکه ۴٠ زره خلکو نه راټول شوي شمیرو د تحقیق نه مالومه شوې چې کوم خلک چې ددغه پېنځو خبرو پام کوي په هغو کې د پړپوس، سینې او د کولمو کېنسر خطر ٣٢ فیصده کم وي. دغه درې واړه د د کېنسر تر ټولوعام قسمونه دي. د امریکا واشنگټن ریاست په سیاټل ښار کې د فریډ هچنسن کېنسر سنټر سره کار کونکی ډاکټر این میکټیرنن وايي" زه غواړم خلک په دې پوه شي چې که د چا وزن زیاتیږي نو علت دې معلوم کړي، دا هم وګورئ چې تاسو د سرطان سره د مخ کیدو خطر خو نه لرۍ؟ چې بیا د دې د مخنیوي لپاره گامونه واخلئ. " ډاکټر میکټایرنن زیاتوي د تحقیق نه معلومه شوې چې زیات وزن لرونکی تن د وزن کمولو سره او یو غیر فعاله کس د فعاله کیدو سره د کېنسر یا سرطان سره د مخ کیدو خطر کمولی شي.